Таҫтар

Таҫтар - башҡорттарҙа ырыуҙан ҡалған йәки олораҡ йәштәге  ҡатын-ҡыҙҙың башына урай торған, бер осо сигеүле оҙон аҡ митҡал йәки башҡа кизе-мамыҡ туҡыма Башҡорт теленең һүҙлеге. 2 томлыҡ. - Мәскәү, 1993. - 2-се том, 325-се бит.  40–45 йәштәрҙә, ғәҙәттә, аҡ төҫтәге туҡыманан эшләгән таҫтар ябынғандар. Таҫтар яулыҡтан ҙурыраҡ, оҙонса булған. Көнсығыш башҡорттарындағы таҫтарҙарҙың оҙонлоғо борон өс метрға тиклем булған. Таҫтарҙы маңлайҙы ҡаплап торған биҙәкле таҫма – һарауыс менән бергә ябыныр булғандар. Урта һәм көньяҡ Башҡортостанда таҫтарҙы асыҡ төҫтәге ике метр оҙонлоҡтағы ситса туҡыманан эшләгәндәр. Төньяҡ-көнбайыш башҡорттарында был баш кейеме ҡыйыҡса тип аталған. Ул өсмөйөш рәүешендә булған БАШҠОРТ ҠАТЫН-ҠЫҘЫНЫҢ БАШ КЕЙЕМЕ.

 Әҙәбиәттә 
Әбей йәштәрҙең ойпалауынан һүтелеп киткән таҫтарын йүнәтеп, осон эйәк аҫтына ҡыҫтырып, ... көлә-көлә ҡыуанды. Һәҙиә Дәүләтшина. "Ырғыҙ"

 Башҡа мәғәнәләре 
Ҡыҙҙы ҡушҡан еңгәгә кейәү биргән бүләк
 Кендек инәһенә бирелә торған бүләк - кендек таҫтары Башҡорт теленең һүҙлеге. 2 томлыҡ. - Мәскәү, 1993. - 2-се том, 325-се бит.

 Иҫкәрмәләр 

 Сығанаҡтар 
 Башҡорт теленең һүҙлеге. 2 томлыҡ. - Мәскәү, 1993. - 2-се том, 861 бит

 Һылтанмалар 

таҫтар (ҡыйыҡса, урамал, өрпәк)
Категория:Ҡатын-ҡыҙҙарҙың баш кейемдәре
Категория:Башҡорт милли кейеме
Категория:Башҡорт мәҙәниәте